text: карминді виктория сымыры (porphyrophora victoriae jashenko) сирек кездесетін жергілікті түр. оңтүстік қазақстанда (қаратау жотасында) таралған. құрғақ жусанды-түрлі шөпті далаларда тіршілік етеді. acanthophyllum pungens-тің екі жылдық бұтақтары мен сабақтарында дамиды, циста тәрізді дернәсілдері бұтақтарда күлтелер тәрізді сыртынан сабақ қабыршақтарымен жабылған және және көбіне сабақта ісік тәрізді болады. ересегі маусымның алғашқы онкүндігінде пайда болады, маусымның ортасынан бастап жұмыртқа салады. түрді қорғау үшін белгілі популяцияның тіршілік ортасында қатаң қорғау тәртібін ұйымдастырып, мұнда ешқандай шаруашылық және т.б. жұмыстар жүргізуді тоқтатып, энтомологиялық қорықша немесе жақын маңдағы қорықтың қорғау бөлімін ұйымдастыру керек. қызыл кітап «ғажайып омыртқасыздар, қазақстан қызыл кітабы беттерінен» и. д. митяев, р. в. ященко, в. л. казенас, алматы 2005